DECRETO 131/2008, do 19 de xuño, polo que se declara zona de especial protección para as aves o espazo natural Pena Trevinca.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 27/06/2008

O artigo 4.1º da Directiva 79/409/CEE do Consello, do 2 de abril de 1979, relativa á conservación das aves silvestres, establece que os estados membros clasificarán en zonas de especial protección para as aves (ZEPA) os territorios máis axeitados en número e superficie para a conservación das especies mencionadas no anexo I da dita directiva, adoptando medidas semellantes respecto das especies migratorias non recollidas no anexo I cuxa chegada sexa regular.
A declaración dun espazo natural como ZEPA leva á súa inclusión directa na rede Natura 2000, tal como establece a Directiva 92/43/CEE do Consello, do 21 de maio de 1992, relativa á conservación dos hábitats naturais e da fauna e flora silvestres e implica o compromiso de establecer medidas de conservación axeitadas para evitar a deterioración dos seus hábitats, así como as perturbacións que poidan afectar significativamente as aves. Estas medidas poderán establecerse mediante plans de xestión específicos ou ben integradas noutros instrumentos de planificación.
A Lei 42/2007, do 13 de decembro, do patrimonio natural e da biodiversidade, sinala que as zonas de especial protección para as aves terán a consideración de espazos protexidos, coa denominación de espazo protexido Rede Natura 2000 e co alcance e as limitacións que as comunidades autónomas establezan na súa lexislación e nos correspondentes instrumentos de planificación. O artigo 43 da citada lei establece que corresponde ás comunidades autónomas, logo de procedemento de información pública, a declaración das zonas de especial protección de aves no seu ámbito territorial, incluíndo información sobre os seus límites xeográficos, os hábitats e sobre as especies polas que se declararon.
A Lei 9/2001, do 21 de agosto, de conservación da natureza, regula no seu artigo 16 as zonas de especial protección dos valores naturais incluíndo nesta categoría as zonas de especial protección das aves.
A principios do ano 2000, a Comisión Europea iniciou un proceso de infracción contra o Reino de España por insuficiente designación de zonas de especial protección para as aves, xa que desde o punto de vista da comisión, o proceso de constitución da rede de ZEPA en España estaba inconcluso, mostrando carencias importantes. Consumando as súas reiteradas advertencias, a comisión presentou en xuño de 2004 ante o Tribunal de Xustiza das Comunidades Europeas unha demanda contra o Reino de España, co fin de que se declare que ao non clasificar como ZEPA suficientes territorios en número e superficie como para ofrecer unha protección a todas as especies de aves enumeradas no anexo I da Directiva 79/409/CEE, así como ás especies migratorias non recollidas no mencionado anexo I, incumpriu as obrigas que lle incumben de acordo co ao artigo 4, números 1 e 2, da citada directiva.
Mediante a sentenza do 28 de xuño de 2007 o Tribunal de Xustiza das Comunidades Europeas decidiu que o Reino de España incumpriu as obrigas que lle incumben en virtude do artigo 4, apartados 1º e 2º, da Directiva 79/409/CEE do Consello, do 2 de abril de 1979, ao non clasificar como zonas de protección especial para as aves territorios suficientes en superficie nas comunidades autónomas de Andalucía, Baleares e Canarias e territorios suficientes en número nas comunidades autónomas de Andalucía, Baleares, Canarias, Castilla-La Mancha, Cataluña, Galicia e Valencia, para ofrecer unha protección a todas as especies de aves enumeradas no anexo I desta directiva, así como ás especies migratorias non recollidas no devandito anexo.
Na actualidade a rede de ZEPA de Galicia está composta por 14 lugares (Illas Cíes, Ribadeo, Ría de Ortigueira e Ladrido, complexo intermareal Umia - O Grove, A Lanzada, punta Carreirón e lagoa Bodeira, Costa da Morte (Norte), Illa de Ons, Costa de Ferrolterra - Valdoviño, complexo litoral de Corrubedo, costa da mariña occidental, ría de Foz, Ancares, Esteiro do Miño, Baixa Limia - Serra do Xurés e Serra da Enciña da Lastra) que alcanzan unha superficie de 71.579 ha.
A comisión considera que para a definición dos territorios máis apropiados para a conservación e en particular, para a supervivencia e a reprodución das especies importantes segundo o disposto no artigo 4, números 1º e 2º da Directiva 79/409/CEE, os estados membros deben basear a súa avaliación exclusivamente en criterios científicos ornitolóxicos e que o inventario de Áreas Importantes para as Aves 98 publicado por SEO/BirdLife, supón a referencia máis documentada e máis precisa entre as dispoñibles. Das 11 áreas importantes para as aves identificadas en Galicia, só dúas, as denominadas A Limia e serra da Cabreira, non contan con algún grao de cobertura por medio dunha ZEPA. Co propósito de cumprir adecuadamente cos obxectivos da Directiva e os requirimentos da Comisión Europea, a Consellería de Medio Ambiente e Desenvolvemento Sostible avaliou a importancia ornitolóxica destes territorios e identificou os máis significativos.
Unha vez sometido a información pública e de acordo co establecido polo artigo 44 da Lei 42/2007, do 13 de decembro, do patrimonio natural e da biodiversidade, por medio deste decreto declárase a ZEPA Pena Trevinca. É unha zona de alta montaña na que conflúen a Serra do Eixe, a Serra Calva e a Serra Segundeira cunha altura máxima de 2.127 m. no pico de Pena Trevinca. Constitúe un macizo montañoso rodeado de vales de orixe glaciar do cuaternario e corresponde a un dos mellores ecosistemas subalpinos de Galicia. Conta coa presenza dunha interesante poboación de perdiz charrela (Perdix perdix hispaniensis), así como con áreas de nidificación e campeo de rapinas como aguia real (Aquila chrysaetos), aguia albela (Circaetus gallicus) e tartaraña cincenta (Circus pygargus). Correspóndese en gran parte co Lugar de Importancia Comunitaria EL1130007 Pena Trevinca.
As competencias en materia de protección do ambiente e da paisaxe foron asumidas pola Comunidade Autónoma de Galicia, coa aprobación do noso Estatuto de autonomía, de conformidade co disposto no seu artigo 27.30º.
Polo exposto, no uso das atribucións conferidas pola Lei 1/1983, do 22 de febreiro, reguladora da Xunta de Galicia e da súa Presidencia, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia na súa reunión do día dezanove de xuño de dous mil oito,
DISPOÑO:
Artigo 1º.-Declaración.
1. De conformidade co establecido na Lei 42/2007, do 13 de decembro, do patrimonio natural e da biodiversidade declárase xona de especial protección para as aves o espazo natural Pena Trevinca.
2. Os límites e a extensión deste espazo protexido veñen recollidos e cartografados no anexo I e II deste decreto.
Artigo 2º.-Finalidade.
A declaración do espazo natural Pena Trevinca como zona de especial protección para as aves ten por finalidade a protección e a conservación do hábitat e das especies de aves sinaladas no anexo III deste decreto, así como das demais especies migratorias de presenza regular na zona, especialmente no que se refire á protección dos seus enclaves de reprodución, muda, invernada e descanso.
Artigo 3º.-Medidas de conservación.
1. Dentro da zona de especial protección para as aves Pena Trevinca evitarase a deterioración dos hábitats naturais e dos hábitats das especies, así como as alteracións que repercutan nas especies que motivaron a declaración deste espazo protexido na medida en que as ditas alteracións poidan ter un efecto apreciable.
2. De conformidade co establecido no artigo 45 da Lei 42/2007, do 13 de decembro, do patrimonio natural e da biodiversidade, as medidas de conservación aplicables á este espazo protexido serán as establecidas para a conservación da Rede Natura 2000 e as recollidas no plan ou instrumento de xestión deste espazo.
Artigo 4º.-Xestión.
1. A xestión da zona de especial protección para as aves Pena Trevinca terá en conta as exixencias económicas, sociais e culturais así como as particularidades locais desa zona.
2. Para tal efecto, a consellería competente en materia de ambiente elaborará o correspondente plan ou instrumento de xestión deste espazo protexido.
Disposicións derradeiras
Primeira.-Facúltase o titular da consellería competente en materia de ambiente para ditar as disposicións necesarias para desenvolver este decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, dezanove de xuño de dous mil oito.
Emilio Pérez Touriño
Presidente da Xunta de Galicia
Manuel Vázquez Fernández
Conselleiro de Medio Ambiente e Desenvolvemento Sostible
Anexo I
Límites da zona de especial protección para as aves Pena Trevinca
Nome: Pena Trevinca.
Superficie: 22.510,28 ha.
Provincia: Ourense.
Concellos: Carballeda de Valdeorras, A Veiga e Viana do Bolo.
Límites: polo leste, desde o punto con coordenadas UTM, fuso 29 e datum ED50, (x: 685.063,45; y: 4.683.729,12) seguindo cara ao sur polo límite entre as comunidades autónomas de Galicia e Castilla y León, ata o punto (x: 663.445,24; y: 4.660.724,07).
Polo sur, desde o punto anterior (p.k. 16,800), segue en dirección oeste pola estrada que vai desde Pías ata Viana do Bolo, ata chegar ao momento (x: 662.308,29; y: 4.661.400,32), seguindo cara ao norte por unha pista e pasando polos puntos (x: 662.313,20; y: 4.661.474,29) e (x: 662.298,09; y: 4.661.680,28), desde onde segue por unha pista con dirección noroeste ata o punto (x: 662.024,58; y: 4.662.005,77). Segue por unha pista que rodea Vilaseco da Serra polo leste ata alcanzar As Cruces no punto (x: 661.769,68; y: 4.662.336,97), desde onde segue cara ao oeste ata alcanzar o punto (x: 661.241,16; y: 4.662.306,71). Continúa cara ao sueste por unha pista ata alcanzar no punto (x: 661.443,14; y: 4.662.094,23) a estrada que vai desde Pías ata Viana do Bolo. Segue por esta estrada en dirección oeste ata alcanzar o punto (x: 661.311,10; y: 4.661.976,22) desde onde segue por unha pista cara a Tendillón ata o punto (x: 660.364,94; y: 4.662.471,40). Segue por un camiño con dirección noroeste
ata O Fuciño (x: 660.145,67; y: 4.662.665,36), desde onde segue con dirección suroeste ata alcanzar, no punto (x: 660.047,46; y: 4.662.513,98), a estrada que vai desde Pías ata Viana do Bolo.
Polo oeste, desde o punto anterior, segue pola estrada que vai desde Pías ata Viana do Bolo ata alcanzar o p.k. 10,500 (x: 659.313,78; y: 4.663.512,70) onde se desvía a man dereita por unha pista que discorre paralela a esta estrada ata chegar ás proximidades de Vilar de Milo, no lugar da Raposa, no punto (x: 659.014,59; y: 4.664.623,52). Xira neste punto á man dereita para seguir por unha pista ata o punto (x: 659.156,48; y: 4.664.569,26), desde onde continúa cara ao norte ata alcanzar outra pista, no punto (x: 659.114,38; y: 4.664.886,12), que rodea a Vilar de Milo. Segue por esta pista pasando polos puntos (x: 659.285,23; e: 4.665.055,49), (x: 659.199,57; y: 4.665.286,86) e (658.962,08; y: 4.665.041,66), ata alcanzar a estrada que vai desde Pías ata Viana do Bolo, na Corga da Vasca (x: 658.934,94; y: 4.665.236,21). Pola que continúa cara a Seoane de Arriba, ata o p.k. 5,900 (x: 658.300,89; y: 4.667.659,52) onde se desvía por un pista á man dereita e pola que segue ata As Seaviñas
(x: 658.538,01; y: 4.667.718,74), desde onde continúa por unha pista en dirección este. Segue por esta pista ata que vira cara ao norte nas Corgas (x: 658.952,14; y: 4.667.733,63) e Os Fornos (x: 658.972,42; y: 4.667.759,75), para continuar por outra pista ata A Ladeira (x: 658.695,90; y: 4.668.249,15). Segue en liña recta cara ao noroeste ata á Lama dos Cañizos (x: 658.417,89; y: 4.669.298,42), desde onde segue por unha pista en dirección noroeste ata alcanzar a estrada que une Pinza e Pontón, pola que segue en dirección norte ata A Devesa (x: 657.960,44; y: 4.670.023,12). Segue por unha pista a man dereita ata alcanzar o lugar de Pontón (x: 657.946,56; y: 4.670.473,21), á altura de Barrio dos Caseiros, continúa en liña recta ata o lugar dos Caseiros (x: 657.920,20; y: 4.670.616,66) desde onde segue por unha pista cara ao oeste pasando por Barrio de Abaixo (x: 657.760,40; y: 4.670.607,28) e O Lombo (x: 657.687,64; y: 4.670.648,50) ata alcanzar o punto (x: 657.293,02; y:
4.670.589,92). Segue por unha pequena valgada pasando polos puntos (x: 657.286,81; y: 4.670.568,44) e (x: 657.233,32; y: 4.670.535,40), onde xira cara ao sueste pasando polos puntos (x: 657.282,78; y: 4.670.448,90) e (x: 657.422,29; y: 4.670.282,09), onde segue por un pista en dirección suroeste pasando polos puntos (x: 657.360,02; y: 4.670.204,84), (x: 657.351,48; y: 670.213,45) e (x: 657.198,25; y: 4.670.069,92), ata alcanzar o punto (x: 657.157,89; y: 4.670.053,20) onde xira cara ao noroeste para seguir por unha pista ata o punto (x: 656.730,04; y: 4.670.495,84), desde onde continúa cara ao suroeste seguindo a liña eléctrica ata alcanzar, no Cavadoiro (x: 656.638,41; y: 4.669.918,77), a estrada que vai de Pinza a Viana do Bolo. Segue por esta estrada en dirección a Viana do Bolo ata alcanzar o p.k. 0,500 no Medo (x: 655.730,35; y: 4.670.493,44) desde onde descende ata a beira do encoro no punto (x: 655.810,20; y: 4.670.550,05). Continúa pola beira do encoro de Bao e río Bibei ata
alcanzar na Tresana o punto (x: 658.116,28; y: 4.671.000,42), desde onde cruza o río e sube ata Vao da Viña no punto (x: 658.249,68; y: 4.671.134,50). Segue cara ao sur pola estrada que bordea o río Bibei ata alcanzar o punto (x: 658.934,86; y: 4.670.735,99), desde onde continúa pasando polos seguintes puntos:
Ver referencia pdf "12400D011P067.PDF"
Nas proximidades de Barrio da Igrexa, segue por unha pista ata alcanzar o punto (x: 659.712,39; y: 4.669.010,51), desde onde segue en liña recta ata o punto (x: 659.852,60; y: 4.668.905,60), continuando pola canle do rego, ladeira arriba, ata alcanzar o punto (x: 660.034,67; y: 4.668.998,90). Segue por unha pista cara ao sur ata o punto (x: 660.125,77; y: 4.668.701,68), desde onde segue en liña recta ata o punto (x: 660.171,81; y: 4.668.667,28), continuando polo rego de Santo Agostiño ata o punto (x: 600.385,89; y: 4.668.626,70), desde onde continúa seguindo a liña eléctrica con dirección suroeste ata o punto (x: 660.632,46; y: 4.668.317,94). Segue por unha pista con dirección nordés ata o punto (x: 660.984,14; y: 4.668.733,79), continuando cara ao sur pola estrada que conduce a Cepedelo ata alcanzar o punto (x: 661.036,54; y: 4.668.467,39), desde onde continúa por unha pista cara ao nordés, pasando por Rubiais no punto (x: 661.220,96; y: 4.668.786,57), ata alcanzar o punto (x:
661.588,94; y: 4.669.155,43) no rego de Porto, polo que continúa rego abaixo ata alcanzar As Pozas no punto (x: 661.143,57; e: 4.669.358,11). Segue pola estrada a Santo Agostiño ata alcanzar o punto (x: 661.091,55; y: 4.671.094,18), desde onde segue polo arroio dos Corvos ata o punto (x: 662.318,78; y: 4.671.576,68). Xira cara ao sueste pasando polo lugar da Escaleira do Paramio nos puntos (x: 662.563,35; y: 4.671.330,82) e (x: 662.772,14; y: 4.671.286,21), para seguir a continuación por unha pista con dirección sur ata A Penouta - San Bartolomeu (x: 662.772,64; y: 4.670.915,74), desde onde segue por outra pista ata o lugar da Ladeira no punto (x: 663.214,80; y: 4.670.641,94). Segue en liña recta cara ao nordés, pasando polo punto (x: 663.481,49; y: 4.670.824,01), ata o punto (x: 663.599,61; y: 4.670.904,65), desde onde segue por unha pista que rodea Penouta polo leste pasando por Porto Seco polos puntos (x: 663.515,76; y: 4.671.069,48) e (x: 663.622,79; y: 4.671.245,45), ata
alcanzar a estrada de Penouta a Ramilo no punto (x: 663.932,05; y: 4.671.604,03), pola que segue ata alcanzar o punto (x: 664.519,32: y: 4.673.763,15), unha vez excedido o rego da Xanquía. Segue por unha pista con dirección norte que pasa polo lugar do Lagorzo do Carballal nos puntos (x: 664.412,39; y: 4.674.175,32), (x: 664.548,96; y: 4.674.607,48) e (x: 664.682,35; y: 4.675.046,69), ata alcanzar a estrada que conduce a Corzos no punto (x: 664.752,72; y: 4.675.120,68). Segue por esta estrada ata alcanzar o punto (x: 664.433,23; y: 4.676.279,39), desde onde continúa polo linde dunha leira ata o punto (x: 664.456,55; y: 4.676.452,88), para seguir por un camiño ata o punto (x: 664.324,21; y: 4.676.739,68), xira cara ao leste e segue por outro camiño que pasa polos puntos (x: 664.464,92; y: 4.676.836,54) e (x: 664.786,37; y: 4.676.936,98) ata alcanzar o punto (x: 664.859,66; y: 4.677.050,24) desde onde segue en liña recta cara ao norte ata o punto (x: 664.857,87; y: 4.677.180,36). Segue
por un camiño cara ao norte ata alcanzar o punto (x: 664.622,09; y: 4.677.545,95), desde onde segue cara ao leste por unha pista ata alcanzar o punto (x: 664.862,20; y: 4.677.485,17), para continuar cara ao norte, pasando pola cota de 929 m no punto (x: 664.850,72; y: 4.677.561,32), ata alcanzar o punto (x: 664.918,79; y: 4.677.814,68).
Polo norte, segue por unha pista cara ao leste ata alcanzar o punto (x: 665.125,84; y: 4.677.840,62), desde onde segue en liña recta cara ao norte ata alcanzar o río Xares no punto (x: 665.123,24; y: 4.677.864,75), seguindo río arriba ata alcanzar o punto (x: 668.593,70; y: 4.678.813,29) na desembocadura do regato de Campo Redondo. Segue cara ao sur pasando polos seguintes puntos:
Ver referencia pdf "12400D011P067.PDF"
Continúa pola estrada cara a Seoane ata alcanzar o punto (x: 669.303,79; y: 4.677.381,81). Segue cara ao suroeste pasando polos puntos (x: 669.215,22; y: 4.677.325,84) e (x: 669.116,15; y: 4.677.228,01), para continuar por unha pista que pasa polos puntos (x: 669.162,26; y: 4.677.175,34), (x: 669.238,56; y: 677.107,72), (x: 669.218,06; y: 4.676.827, 83) e (x: 669.244,88; y: 4.676.560,53), ata alcanzar o rego da Canda no punto (x: 669.230,51; y: 4.676.402,31). Polo que continúa ata a confluencia co rego Abelleira no punto (x: 669.345,22; y: 4.676.087,39), seguindo por este rego ata alcanzar o punto (x: 670.101,42; y: 4.676.190,96). Segue cara ao norte por un camiño, que pasa polos puntos (x: 669.955,69; y: 4.676.573,45), (x: 670.162,19; y: 4.676.666,68), (x: 670.211,21; y: 4.676.744,69) e (x: 670.176,98; y: 4.677.026,30), ata alcanzar a estrada que conduce a Seoane no punto (x: 670.132,21; y: 4.677.121,79). Segue por esta estrada ata o punto (x: 669.723,09; y: 4.677.454,19), desde
onde segue pola estrada que leva a Xares ata o punto (x: 671.158,29; y: 4.679.304,04), para continuar pola estrada que conduce a Ponte ata alcanzar o punto (x: 673.556,24; y: 4.679.900,02). Descende en liña recta ata a canle do río Xares no punto (x: 673.571,51; y: 4.679.862,49), para continuar pola ribeira do río ata a confluencia co rego dos Poulos no punto (x: 673.927,66; y: 4.679.843,59). Continúa por este rego ata o punto (x: 674.291,11; y: 4.679.798,66), desde onde segue ata o punto (x: 674.294,14; y: 4.679.800,19) e continúa cara ao norte por un camiño ata alcanzar o punto (x: 674.295,64; y: 4.679.862,14), desde onde segue polos seguintes puntos:
Ver referencia pdf "12400D011P067.PDF"
Segue ata o punto (x: 674.388,73; y: 4.680.066,93), cruzando o río Xares, para seguir polo curso do río ata o punto (x: 674.466,96; y: 4.680.161,82). Segue por unha pista que pasa polos puntos (x: 674.449,75; y: 4.680.244,94) e (x: 674.273,31; y: 4.680.170,38) ata alcanzar a estrada que vai desde Ponte a Vilanova no punto (x: 674.247,37; y: 4.680.110,73). Segue por esta estrada ata o punto (x: 673.539,68; y: 4.680.773,53), desde onde continúa por unha pista que parte cara ao oeste ata alcanzar o punto (x: 673.336,83; y: 4.680.857,25), para seguir por un camiño ata o punto (x: 673.076,62; y: 4.681.184,25). Segue en liña recta ata o punto (x: 673.079,30; y: 4.681.225,56), desde onde segue por unha pista ata alcanzar a estrada de Ponte a Vilanova no punto (x: 673.566,32; y: 4.681.391,16). Segue por esta estrada ata chegar a Vilanova no punto (x: 673.639,72; y: 4.681.751,28), seguindo por unha pista cara ao sueste ata alcanzar o punto (x: 673.798,55; y: 4.681.637,07). Segue por un camiño
que parte cara ao noroeste ata alcanzar o punto (x: 673.915,84; y: 4.681.727,45), continúa pasando polos seguintes puntos:
Ver referencia pdf "12400D011P067.PDF"
Segue por un camiño que supera polo leste a Vilanova, pasando polos puntos (x: 673.797,94; y: 4.681.909,88) e (x: 674.078,94; y: 4.682.151,06), ata alcanzar o punto (x: 674.226,11; y: 4.682.321,53). Segue en liña recta cara ao noroeste, cruzando o río Maluro, ata o punto (x: 674.149,27; y: 4.682.376,16), para continuar por unha pista e ao cabo de 80 m virar cara ao oeste, para seguir en paralelo ao río Marulo pola súa marxe dereita ata alcanzar o punto (x: 676.111,52; y: 4.682.668,70). Descende por un pequeno rego ata alcanzar o río Maluro, polo que continúa augas arriba ata o punto (x: 678.246,25; y: 4.683.112,19), o seu nacemento na ladeira do monte Maluro. Segue en liña recta ata o punto (x: 678.594,13; y: 4.683.232,32), para continuar cara ao norte por unha pista ata alcanzar o punto (x: 678.311,58; y: 4.685.885,23), onde xira cara ao sur e continúa por unha pista ata alcanzar o punto (x: 678.383,11; y: 4.685.526,78). Segue cara ao este ladeira abaixo por un rego tributario do
rego de Caneiro, para continuar por este curso fluvial cara ao nordés ata alcanzar a confluencia co río San Xil. Segue polo río San Xil augas arriba ata a súa confluencia cun tributario pola súa marxe dereita, polo que continúa ata que se bifurca 90 m augas arriba. Segue polo rego que parte cara ao leste ata alcanzar o punto (x: 680.689,03; y: 4.687.476,47). Para continuar subindo pola vaguada do rego ata o punto (x: 681.078,22; y: 4.687.457,18). Segue por unha pista cara ao sur ata alcanzar o punto (x: 682.336,99; y: 4.685.084,74), desde onde continúa en liña recta ata o punto (x: 682.737,98; y: 4.685.225,09), para continuar cara ao norte por unha pista que traspasa o Paso do Seixo e chega ao punto (x: 682.823,12; y: 4.686.310,74), onde xira cara ao suroeste e continúa ata o punto (x: 683.604,16; y: 4.685.428,34). Segue cara ao sur, ascendendo pola divisoria ata alcanzar o punto (x: 683.679,59; y: 4.685.183,07), desde onde continúa en liña recta cara ao sueste ata o punto (x:
683.887,04; y: 4.685.112,60). Segue por un camiño esvaecido que circunda as instalacións mineiras abandonadas ata alcanzar o punto (x: 684.371,68; y: 4.684.688,90), para continuar cara ao sueste por un pequeno tramo de camiño e ascender a continuación por unha divisoria ata o punto (x: 684.705,38; y: 4.684.017,64). Segue ata o punto (x: 684.877,73; y: 4.683.795,71) e finaliza no punto (x: 685.063,45; y: 4.683.729,12), xa no límite coa Comunidade de Castela e León.
Ver referencia pdf "12400D011P067.PDF"
Ver referencia pdf "12400D012P072.PDF"